A koronavírus-járvány miatt a kormány megtiltja a járvány elleni védekezéshez szükséges eszközök exportálását hat hónapig - az erről szóló kormányrendeletet hamarosan a Magyar Közlönyben olvasható.

Nem lehet Magyarországról kivinni védőeszközöket, fertőtlenítőszereket, testhőmérőket, egyéb termékeket, gyógyszereket, vércsoport reagenseket, fecskendőket, transzfúziós eszközöket, altatási eszközöket és orvosi gázokat.

A korlátozást a folyamatban lévő kereskedelmi forgalomban történő kivitelre is alkalmazni kell.

A Nemzeti Adó- és Vámhivatal a rendelet szerinti tilalmat megszegővel szemben 1 millió forinttól akár 1 milliárd forintig terjedő bírságot szabhat ki.

A tilalom nem vonatkozik a kormány külön engedélyével a nemzetközi kötelezettségeken alapuló humanitárius segítségnyújtás keretében végzett kereskedelmi forgalomban történő kivitelre.

frissítés: A kormány szerda este visszavonta a közleményt, arra hivatkozva, hogy tévesen került kiküldésre.